સ્પેશિયલ ક્રાઈમ બ્રાન્ચના સીપી આર. પી. ઉપાધ્યાયે જણાવ્યું હતું કે આ એન્કાઉન્ટરમાં રવિ નામના અપહરણકારનું મોત થયું છે અને અન્ય બે અપહરણકારની ધરપકડ કરવામાં આવી છે. આમ, ૧૨ દિવસની જહેમત બાદ પોલીસને અપહરણકારોનું લોકેશન જાણવા મળ્યું હતું અને તેના આધારે દિલ્હી પોલીસની ક્રાઈમ બ્રાંચે સોમવારે મધરાતે ૧.૦૦ વાગ્યે ત્યાં ત્રાટકીને અપહૃત બાળકને સુરક્ષિત છોડાવ્યું હતું. આ એન્કાઉન્ટરમાં ક્રાઈમ બ્રાંચના ઈન્સ્પેક્ટર વિનય ત્યાગીના બુલેટપ્રૂફ જેકેટમાં પણ એક ગોળી વાગી હતી.